Раиса Солтамурадовна Ахматова (1928 шеран 13 декабрь, Соьлжа-ГӀала — 1992 шеран 29 январь) — нохчийн поэтесса, Нохчийн Республикин Халкъан поэтесса (1977), Нохч-ГӀалгӀайн АССР йаздархойн бертан председатель (1961—1983), Нохч-ГӀалгӀайн АССР Лакхара Советан председатель (1963—1985).

Биографи
Раиса Ахматова йина 1928 шеран 13 декабрехь. 1943 шарахь цо чекхйаьккхира Соьлжа-ГӀалин хьехархойн училище. Нохчий а, гӀалгӀай а цӀера баьхнача хенахь цо хьехархо болх бира. 1956 шо дуьйна иза йара журналист. 1958 шарахь иза деша йахара А. М. Горькийн цӀарах йолу литературин институтан лакхара литературин курсашка.

Раиса Ахматовас лоцура докха дакъа йукъараллин бахамехь. Иза йара Нохч-ГӀалгӀайн АССР йаздархойн бертан председатель (1961—1983), Нохч-ГӀалгӀайн АССР Лакхара Советан председатель (1963—1985), XXII КПСС гуламан депутат а, Дерригдуьненан герз дӀадаккхаран а, машеран конгрессан декъашхо, Советски машар Ӏалашйаран комитетан декъашхо. Шен дахаран тӀаьххьара шерашкахь иза йара советски культурин фондан республикин дакъан куьйгалхо.

Цо йазйина дукха книгаш йара йух-йуха арахоьцуш. Иза йу цхьаъ бен йоцу зуда Нохч-ГӀалгӀайн Республикин Халкъан поэт хилларг.

Цхьаболу талламхош боху цуьнан произведенийн йуьззина архив (600 папка сов) Хьалхара нохчийн тӀом болуш хӀаллакхилла.

Библиографи

Нохчийн маттахь
«Хьоме республика». Стихаш. Соьлжа-ГӀала, 1958.
«Нийсархошка». Стихаш. Соьлжа-ГӀала, 1963
«Сан седа». Стихаш. Соьлжа-ГӀала, 1967.
«Шовданан йистехь». Стихаш. Соьлжа-ГӀала, 1969.
Стихаш. Соьлжа-ГӀала, 1972.
«Дикалла». Стихаш, поэмаш. Соьлжа-ГӀала, 1973.
«Цхьаьнакхетар». Стихаш, поэмаш. Соьлжа-ГӀала, Нохч-ГӀалгӀайн книгийн арахоьцийла, тираж 5 000, 1978.
«Суьйренан зӀаьнарш». Стихаш, поэмаш. Соьлжа-ГӀала, Нохч-ГӀалгӀайн книгийн арахоьцийла, тираж 2 000, 1983.
Хаьржинарш. Стихаш, поэмаш. Соьлжа-ГӀала, 1987.
«Даган иллеш». Стихаш, поэмаш, Соьлжа-ГӀала, Нохч-ГӀалгӀайн полиграфин цхьанакхетар «Книга», тираж 3 000, 1991.

Оьрсийн маттахь
«Бей мне, ветер в лицо!» Стихи. Грозный, 1959.
«Иду к тебе». Стихи. М., 1960.
«Трудная любовь». Стихи. М., 1963.
«Откровение». Стихи. Грозный, 1964.
«Откровение». Стихи (2-е издание). Грозный, 1966.
«Лунной тропою». Стихи. Грозный, Чечено-Ингушское книжное издательство, тираж 10 000, 1968.
Избранная лирика. Грозный, 1970.
«Будьте счастливы». Стихи. М., 1972.
«Доброта». Стихи и поэмы. Грозный, Чечено-Ингушское книжное издательство, тираж 10 000, 1973.
«Медный листопад». Стихи и поэмы. М., 1974.
«Поющая чинара». Стихи и поэмы. М. 1976
«Перевал». Стихи и поэмы. 1977.
«Рассвет и горы». Стихи. Грозный, 1981
«Прикосновение». Стихи и поэмы. Грозный, Чечено-Ингушское книжное издательство, тираж 10 000, 1981.
«Разговор с сердцем». Стихи и поэмы. М., изд. «Детская литература», тираж 50 000, 1984.
«Ожидание». Стихи и поэмы. М., изд. «Советская Россия», тираж 10 000, 1988.
«Вдохновение». Стихи. Грозный, 1989.
Избранное. «Край любви». Стихи и поэмы. М., 2009.
Ахматова, Раиса Солтамурадовна